Document ID: 32009R0740

UREDBA KOMISIJE (ES) št. 740/2009
z dne 12. avgusta 2009
o spremembi Uredbe (ES) št. 1282/2006 v zvezi z izvoznimi nadomestili za mleko in mlečne izdelke
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti členov 170 in 171 v povezavi s členom 4 Uredbe,
ob upoštevanju naslednjega:
(1)
Člen 5 Uredbe Komisije (ES) št. 1282/2006 z dne 17. avgusta 2006 o posebnih podrobnih pravilih za uporabo Uredbe Sveta (EGS) št. 1255/1999 glede izvoznih dovoljenj in izvoznih nadomestil za mleko in mlečne izdelke (2) določa najnižjo ceno franko meja za sire, kar omogoča koriščenje ugodnosti izvoznega nadomestila.
(2)
Da lahko določbe o nadomestilih dosežejo poln ekonomski učinek, je ta cena določena na ravni, ki zagotavlja, da je samo za kakovostni sir upravičena ugodnost izvoznega nadomestila, ne pa tudi za sire slabe kakovosti, sirne odpadke ali sirno skorjo. Posledica neugodnih tržnih razmer od jeseni leta 2008 je bil trajen in izrazit padec cen sirov na notranjem trgu v takšnem obsegu, da trenutna najnižja cena franko meja ne odseva več praga v zvezi s tem ciljem. Trg sira in njegove cene bodo verjetno v daljšem obdobju ostale nestabilne in spremenljive, kar izredno otežuje določanje ustreznega cenovnega praga. Ukinitev merila najnižje cene bo znatno zmanjšala upravno breme za trgovce in pristojne organe. Da bi odkrili kakršno koli zlorabo zahteve po ukinitvi najnižje cene, je treba ustrezno spremljati razvoj trga s siri in izvoze, upravičene do nadomestil.
(3)
Zato je treba Uredbo (ES) št. 1282/2006 ustrezno spremeniti.
(4)
Ukrepi iz te uredbe so v skladu z mnenjem Upravljalnega odbora skupne ureditve kmetijskih trgov -
SPREJELA NASLEDNJO UREDBO:
Člen 1
Člen 5 Uredbe (ES) št. 1282/2006 se črta.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se za vloge za izvozna dovoljenja, vložena od dneva začetka veljavnosti te uredbe.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. avgusta 2009

Labels: 2
17
3
6
18